6. ΝΟΜΟΣ 5931 της 29 Νοεμ./31 Δεκ. 1933 Περί εισπράξεως των δανείων των Ταμείων Συντάξεων. Άρθρον μόνον. – Φυσικά ή νομικά πρόσωπα δημοσίου δικαίου ή και οιαιδήποτε άλλαι εργοδοτικαί επιχειρήσεις, ων το προσωπικόν έλαβε δάνειον παρά του οικείου αυτών Ταμείου Συντάξεων ή Προνοίας, υποχρεούνται, επί τη ευθύνη να καταβάλωσιν άλλως εξ ιδίων, να κρατώσιν, επί τη ειδοποιήσει του Ταμείου Συντάξεων, εκ του μισθού, τα δε Ταμεία Συντάξεων εκ των συντάξεων των δανεισθέντων, την προς απόσβεσιν του δανείου συνομολογηθείσαν τοκοχρεωλυτικήν δόσιν, μη εφαρμοζομένων ως προς τας εν λόγω δόσεις και μέχρι του 1/5 των μηνιαίων αποδοχών ή συντάξεων των σχετικών απαγορεύσεων των άρθρ. 1 και 2 του ν. 4694 περί απαγορεύσεως της εκχωρήσεως και κατασχέσεως των ημερομισθίων εργατών και των μισθών ιδιωτικών υπαλλήλων, κ.λπ. (τόμ. 10) και να αποστέλλωσι την κρατηθείσαν δόσιν εις το Ταμείον Συντάξεων. «Η αυτή ως άνω υποχρέωσις υφίσταται υπό τους αυτούς περιορισμούς και προκειμένου περί των εκ μέρους εργατών και υπαλλήλων οφειλομένων εις του εν Πειραιεί εδρεύοντας 1) Προμηθευτικόν Συνεταιρισμόν Προσωπικού Κυλινδρομύλων και 2) Οικοδομικόν Συνεταιρισμόν Προσωπικού Κυλινδρομύλων». Τα εντός « » προσετέθησαν δια του άρθρου μόνου του Ν. 6420/1934 (κατ. αρ. 7). 